Mistä on kyse? Mielenterveyspalveluja haetaan Tampereella yhä enemmän

Nuorten aikuisten osuus hakijoista kasvaa nopeasti

Kaupugin korkea työttömyys aiheuttaa ongelmia

Mielenterveyspalveluja kysytään Tampereella yhä enemmän. Hoitohenkilökunta puhuu nuorten aikuisten invaasiosta Tampereen kaupungin psykiatrisiin keskukseen. Esimerkiksi viime syksynä toimintansa aloittanut poliklinikka on jo täyttynyt nuorista asiakkaista.

– Psykiatrisiin keskuksiin pyrkii Tampereella noin 400 uutta asiakasta joka kuukausi. Heistä noin puolet on nuoria aikuisia eli 18–29-vuotiaita, kertoo psykiatrian erikoislääkäri Päivi Kiviniemi Tampereen kaupungilta.

Mielenterveyspalvelujen kysyntä on niin suurta, että varta vasten perustettu poliklinikka on jo aivan täynnä. Päivi Kiviniemi

– Mielenterveyspalvelujen kysyntä on ikäryhmällä niin suurta, että varta vasten perustettu poliklinikka on Tipotiellä jo aivan täynnä. Tilanteesta kannetaan täällä syvää huolta.

Taustalla on Päivi Kiviniemen mukaan Tampereen korkea työttömyys. Nuorten on vaikea rakentaa omaa elämää, jos töitä ei löydy. Opiskelupaikkakaan ei takaa sijoittumista työelämään.

– Osa nuorista on ollut jo vuosia jumissa pääsemättä kiiini mihinkään, ei työhön eikä opiskeluun. Tällöin puhutaan jo ihan todellisesta nuorten aikuisten syrjäytyneestä joukosta. Heidän jaloilleen nostaminen on osoittautunut haastavaksi urakaksi, Päivi Kiviniemi toteaa.